ઇસ્લામ (અરબી: اسلام ) એક તૌહીદી (એકેશ્વરવાદી) ધર્મ છે જે ઇશ્વર દ્વારા તેના પ્રિય પયગંબર અને નબી મુહંમદ સાહેબ મારફત લોકો સુધી પહોંચાડવામાં આવ્‍યો. ખુદાઇ (દિવ્ય) આદેશથી મુહંમદ પયગંબર સાહેબ દ્વારા ૬ઠી સદીમાં ધાર્મિક ચળવળ ચલાવવામાં આવી, મુહંમદ પયગંબર સાહેબ જ આ ચળવળ અને સમાજના ધાર્મિક તથા રાજકીય નેતા મહંમદ કહેવાયા. એટલા માટે જ ઇસ્‍લામમાં ધર્મને રાજકરણથી અલગ નથી સમજવામાં આવતું. સંખ્યાની દ્રષ્ટિએ ઇસ્લામ વિશ્વનો દ્વિતિય ક્રમનો સૌથી વધુ લોકો દ્વારા પળાતો ધર્મ છે . ઇસ્લામ શબ્દ અ - મ - ન (અમન – શાંતિ ) પરથી બન્‍યો છે.